Document ID: 31996D0358

ΑΠΟΦΑΣΗ ΤΗΣ ΕΠΙΤΡΟΠΗΣ της 30ής Μαΐου 1996 σχετικά με το αν είναι αποδεκτές οι προβλεπόμενες από ορισμένα κράτη μέλη δαπάνες κατά τη διάρκεια του 1996 για την κατάρτιση των εθνικών φορέων οι οποίοι διενεργούν τους ελέγχους στο πλαίσιο της κοινής πολιτικής αλιείας (Τα κείμενα στην ισπανική, γερμανική, αγγλική, γαλλική, ολλανδική, πορτογαλική, φιλανδική και σουηδική γλώσσα είναι τα μόνα αυθεντικά) (96/358/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 95/527/ΕΚ του Συμβουλίου, της 8ης Δεκεμβρίου 1995, σχετικά με τη χρηματοδοτική συμμετοχή της Κοινότητας σε ορισμένες δαπάνες που προβλέπονται από τα κράτη μέλη για την εφαρμογή των καθεστώτων εποπτείας και ελέγχου, στο πλαίσιο της κοινής πολιτικής αλιείας (1), και ιδίως το άρθρο 6,
Εκτιμώντας:
ότι, σύμφωνα με το άρθρο 2 παράγραφος 3 της απόφασης 95/527/ΕΚ, η χρηματοδοτική συμμετοχή της Κοινότητας δύναται να αφορά αποδεκτές δαπάνες, στόχος των οποίων είναι η κατάρτιση των εθνικών φορέων οι οποίοι διενεργούν τον έλεγχο και ότι η απόφαση 96/286/ΕΚ της Επιτροπής, της 11ης Απριλίου 1996, όσον αφορά τις λεπτομέρειες εφαρμογής της απόφασης αριθ. 95/527/ΕΚ σχετικά με τη χρηματοδοτική συμμετοχή της Κοινότητας σε ορισμένες δαπάνες που προβλέπονται από τα κράτη μέλη για την εφαρμογή του καθεστώτος ελέγχου, στο πλαίσιο της κοινής πολιτικής αλιείας (2), καθορίζει τις λεπτομέρειες τις σχετικές με τον προσδιορισμό του ποσού των αποδεκτών για την κατάρτιση δαπανών 7
ότι, σύμφωνα με το άρθρο 5 της απόφασης 95/527/ΕΚ, ορισμένα κράτη μέλη απηύθηναν στην Επιτροπή αίτηση συνδομής για το 1996 η οποία αφορά εν μέρει τις δαπάνες για την κατάρτιση των εθνικών φορέων 7
ότι θα πρέπει, επομένως, να προσδιοριστούν οι αποδεκτές για την κατάρτιση των εθνικών φορέων δαπάνες οι οποίοι διενεργούν τον έλεγχο, καθώς και το ποσοστό της χρηματοδοτικής συμμετοχής της Κοινότητας 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής διαχείρισης αλιείας και υδατοκαλλιέργειας,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Οι δαπάνες για την κατάρτιση των εθνικών φορέων που διενεργούν τον έλεγχο και αναφέρονται στο παράρτημα, οι οποίες προβλέπονται για το 1996, αντιστοιχούν σε ποσό ύψους 467 944 Ecu, είναι επιλέξιμες για χρηματοδοτική συμμετοχή, σύμφωνα με τους όρους της απόφασης 95/527/ΕΚ. Το ποσοστό χρηματοδοτικής συμμετοχής της Κοινότητας θα είναι της τάξεως του 50 % των αποδεκτών δαπανών.
Άρθρο 2
1. Η ισοτιμία του Ecu που εφαρμόζεται στην παρούσα απόφαση για τον υπολογισμό των αποδεκτών ποσών είναι εκείνη που ίσχυε τον Φεβρουάριο του 1996.
2. Η ισοτιμία του Ecu που θα εφαρμοστεί για την εξόφληση των δαπανών και την καταβολή προκαταβολών είναι εκείνη του μηνός κατά τον οποίο εκτελείται η εντολή πληρωμής.
Άρθρο 3
Η παρούσα απόφαση απευθύνεται στο Βασίλειο του Βελγίου, την Ομοσπονδιακή Δημοκρατία της Γερμανίας, το Βασίλειο της Ισπανίας, την Ιρλανδική Δημοκρατία, το Βασίλειο των Κάτω Χωρών, την Πορτογαλική Δημοκρατία, τη Φινλανδική Δημοκρατία, το Βασίλειο της Σουηδίας και το Ηνωμένο Βασίλειο της Μεγάλης Βρετανίας και της Βόρειας Ιρλανδίας.
Βρυξέλλες, 30 Μαΐου 1996.

Labels: 4
9
19
6